**Finančný trh**

- predstavuje vrchol všetkých trhov,

- stretáva sa tu ponuka voľných finančných prostriedkov a dopyt

po týchto prostriedkoch,

- výsledkom stretnutia ponuky a dopytu po nástrojoch je ich

cena, ktorá môže mať rôznu podobu (napr. úrok, kurz cenných

papierov, kurz zlata, devízový kurz, poistné).

- prostredníctvom finančného trhu sa presúvajú prostriedky od

tých, ktorí ich majú prebytok (prebytkový sektor) tým, ktorí

spotrebúvajú viac, ako sú ich príjmy a tieto prostriedky

potrebujú (deficitný sektor).

- Finančný trh je univerzálnym trhom, jeho zdroje a prostriedky

sú univerzálne využiteľné vo všetkých oblastiach.

- Finančný trh odráža prosperitu alebo neúspešnosť hospodárskeho

vývoja podnikov, odvetví a celej ekonomiky.

**Funkcie finančného trhu**

**1. Základná ekonom. funkcia** – presun voľných peňaž. prostriedkov

od prebytkového sektora k deficitnému sektoru.

**2. Ďalšie funkcie:**

* *Akumulačná –* akumulovanie (sústreďovanie) dočasne voľných fin. prostriedkov z prebytkových zdrojov,
* *Alokačná –* alokácia (umiestnenie) peňažných prostriedkov tak, aby boli čo najviac zhodnotené,
* *Cenotvorná –* sústreďovanie agregovanej ponuky a dopytu po fin. nástrojoch a zabezpečenie ich objektívnych cien,
* *Prerozdeľovacia –* sprostredkovanie zmeny držby (vlastníckych práv) finančných nástrojov a zabezpečenie likvidity cenných papierov,
* *Selekčná –* podpora rozvoja prosperujúcich a urýchlenie zániku neperspektívnych subjektov tým, že im finančný trh neumožní prístup k nedostatkovým finančným zdrojom,
* *Funkcia ochrany investorov –* ochrana proti rizikám najmä prostredníctvom poistenia
* *Platobná –* vytvorenie mechanizmu pre realizáciu platieb za statky a služby,
* *Politická –* štát využíva finančný trh na realizovanie svojej politiky
* *Úverová –* úloha finančného trhu pri poskytovaní úverov na financovanie spotreby a investičných výdavkov.

|  |  |
| --- | --- |
| **Pohyb prostriedkov od veriteľov k dlžníkom** | |
| **priame financovanie** | **nepriame financovanie** |
| Dlžníci získavajú prostriedky priamo od veriteľov. | Dlžníci získavajú prostriedky prostredníctvom finančných sprostredkovateľov. |

**Členenie finančného trhu**

**a) z hľadiska emisie** – **primárny**

- **sekundárny**

- *Primárny* – trh nových CP, obchoduje sa tu s CP, ktoré sú na

trhu po prvýkrát.

- *Sekundárny* – trh starých CP, uskutočňuje sa tu nákup a predaj

skôr emitovaných CP, emitent CP už na tomto trhu nezískava

ďalšie prostriedky.

- Hlavné úlohy sekundárneho trhu:

* zabezpečenie likvidity CP,
* určenie cien CP, ktoré emitent predáva na primárnom trhu,

čím vyššie sekundárny trh oceňuje firmu, tým bude vyššia

cena CP na primárnom trhu.

- Členenie sekundárneho trhu:

* neorganizovaný (napr. na základe inzerátov, medzi známymi)
* organizovaný: - **burzový**
* **mimoburzový (voľne prístupný trh)**

Mimoburzový trh – na týchto trhoch sú rozmiestnení obchodníci, ktorí disponujú základnou zásobou CP, sú ochotní uskutočniť obchod s každým, kto príjme ich cenu. Dnes pracujú s počítačmi.

**b) Finančný trh z teritoriálneho hľadiska – národný**

**- medzinárodný**

**c) Finančný trh z vecného hľadiska (podľa charakteru operácií)**

členíme fin. trh na základné segmenty (zložky):

* *peňažný trh*
* *kapitálový trh*
* *devízový trh*
* *trh drahých kovov*
* *poistný trh*

**Peňažný trh**

- trh s krátkodobými finančnými nástrojmi, ktorých splatnosť je

menej ako 1 rok.

- slúži na krytie krátkodobých potrieb.

- subjekty peňažného trhu – banky, orgány verejného sektora,

podniky, medzinárodné a nadnárodné spoločnosti, obyvateľstvo.

- nástroje peňažného trhu – krátkodobé úvery, faktoring,

krátkodobé cenné papiere.

- charakteristické znaky nástrojov peňažného trhu:

* vysoký stupeň likvidity,
* nízke riziko,
* nižšie výnosy,
* väčšia stálosť cien,

**- Cenou na peňažnom trhu je ÚROK.**

|  |  |
| --- | --- |
| **Členenie peňažného trhu** | |
| **podľa nástrojov** | **podľa organizovanosti** |
| * trh krátkodobých úverov   - bankových (napr. kontokorentný, lombardný úver)  - obchodných (zmenky)   * trh osobitných foriem financovania (faktoring, operatívny lízing) * trh krátkodobých CP (napr. štátne pokladničné poukážky, šeky). | * organizovaný * neorganizovaný |

**Kapitálový trh**

- trh strednodobého a dlhodobého kapitálu, ktorý slúži najmä na

financovanie investícií.

- subjekty kapitálového trhu sú podniky, banky, poisťovne,

správcovské spoločnosti, orgány verejného sektora, medzinárod-

né a nadnárodné inštitúcie, obyvateľstvo.

- nástroje kapitál. trhu – strednodobé a dlhodobé úvery,

finančný lízing, forfaiting , strednodobé a dlhodobé CP.

- **Cenou na kapitálovom trhu sú kurzy CP, ceny predkupných práv a**

**úroky.**

|  |  |
| --- | --- |
| **Členenie kapitálového trhu** | |
| **Podľa nástrojov** | * trh strednodobých a dlhodobých úverov (napr. hypotekárny) * trh osobitných foriem financovania (napr. finančný lízing, forfaiting) * trh strednodob. a dlhodobých CP (akcie) |
| **Podľa obchodovania s novými alebo starými CP** | * primárny * sekundárny |
| **Podľa vzťahu investora k emitentovi** | * trh dlhových (úverových) CP (dlhopisov) * trh majetkových CP (akcií) |
| **Z časového hľadiska** | * promptný * termínový * kombinovaný |
| **Podľa organizovanosti** | * organizovaný * neorganizovaný |
| **Z teritoriálneho hľadiska** | * národný * medzinárodný |

**Devízový trh**

- uskutočňujú sa tu devízové operácie, nákup alebo predaj národ-

ných peňazí za inú menu.

- Cenou na devízovom trhu je **devízový kurz –** je to cena peňažnej

jednotky jednej krajiny vyjadrená v peňažných jednotkách iných

krajín. Devízový kurz z pohľadu SR môže byť vyjadrený **priamo**

(napr. 1 USD = x €) alebo **nepriamo** (napr. 1 € = x USD)

- V SR sa používa nepriame vyjadrenie devízového kurzu – nepria-

ma kotácia.

**Trh drahých kovov**

- najväčší význam má **trh zlata**

- ďalšie trhy – trh striebra, platiny, paládia

- **ponuku zlata** tvorí nová produkcia (nové vyťažené zlato) a

predaj zlata emisnými bankami.

- **dopyt po zlate** tvoria nákupy na menové účely, na priemyselné a

umelecké spracovanie a na **tezauráciu** (hromadenie zlata súkr.

osobami ako poklad)

- obchodovanie so zlatom – obchoduje sa s ním na **finančných aj**

**komoditných burzách** (Londýn, New York, Tokio)

- v medzinárodnom obchode sa obchoduje so zlatom v **trojských**

**uncách (1 TU = 31,1034 g zlata)**

**Poistný trh**

- je trhom poistenia a zaistenia, **cena poistného trhu** **je poistné**

- subjektmi poistného trhu sú poisťovne a zaisťovne.

**Základné subjekty finančného trhu v SR**

* **Ministerstvo financií SR –** realizuje strategické ciele finančnej politiky a hospodárskych zámerov vlády.
* **Burza cenných papierov Bratislava, a.** s. (BCPB) – vedie evidenciu CP a zmien ich majiteľov, registruje emitentov CP a nimi vydané emisie.
* **Bankové zúčtovacie centrum Slovenska (BZCS) –** zabezpečuje

medzibankový platobný styk, BCPB vykonáva finančné zúčtovanie prostredníctvom BZCS.

* **Národná banka Slovenska (NBS) –** vykonáva dohľad nad fin. trhom
* **Asociácia obchodníkov s CP –** presadzuje zákonný rámec fungovania kapitálového trhu, vykonáva činnosti na udržanie vysokého

štandardu služieb, vykonáva propagačnú a vzdelávaciu činnosť.

* **Asociácia správcovských spoločností –** pripravuje a zavádza pravidlá, ktoré by mali prispieť k vybudovaniu dôvery v kolektívne investovanie na Slovensku.

**Problémové úlohy:**

1. V čom vidíte výhody využitia služieb fin. sprostredkovateľov ?

*Riešenie:*

Finanční sprostredkovatelia uľahčujú stretávanie ponuky a dopytu po finančných nástrojoch a uskutočnenie operácií s nimi, majú viac informácií o partneroch. Využitím ich služieb sa znižujú náklady na obstaranie a spravovanie investícií, je nižšie riziko.

Druhy fin. sprostredkovateľov: bankové inštitúcie, poisťovacie spoločnosti, burzy, správcovské spoločnosti, faktoringové,

forfaitingové a lízingové spoločnosti.

2. S akým cieľom prichádzajú jednotlivé subjekty na peňažný trh ?

*Riešenie:*

- **Štát** si obstaráva prostriedky na krytie krátkodobého deficitu štátneho rozpočtu.

- **Podnikatelia** získavajú prostriedky na bežné potreby (na mzdy, na platenie daní, na obstaranie zásob...)

- **Banky** si upravujú svoju likviditu

- **Obyvateľstvo** si požičiava peniaze na nákup spotrebných predmetov.

3. Uveďte príklady na možnosti investovania dočasne voľných

peňažných prostriedkov a posúďte, ktoré z nich predstavuje

**tzv. zlatú strednú cestu.**

*Riešenie:*

Možnosti investovania

- **uloženie peňazí do banky** – nemusíme sa o ne starať, zhodnocujú

sa pevne stanoveným úrokom a riziko sa znižuje v rámci ochrany

vkladov.

- **nákup akcií** – možnosť rýchleho zhodnotenia, ale aj poklesu

kurzu akcie.

- **využitie kolektívneho investovania – zlatá stredná cesta.**